منصور بلوچ

منصور بلوچ  (پیدائش: 1942ء - وفات: 3 مئی، 1994ء) پاکستان سے تعلق رکھنے والے ٹیلی وژن اور فلم کے معروف اداکار تھے۔

حالات زندگی 
منصور بلوچ 1942ء کو موضع عبد اللہ خان لوند، ضلع نوابشاہ، صوبہ سندھ، برطانوی ہندوستان میں پیدا ہوئے۔ انہوں نے اپنی فلمی زندگی کا آغاز سندھی زبان میں بننے والی فلم توں جی گالیھوں سجن سے کیا تھا جبکہ پاکستان ٹیلی وژن پر انہیں ذو الفقار نقوی نے ڈرامے انکوائری آفیسر سے متعارف کروایا تھا۔ انہوں نے پاکستان ٹیلی وژن کی معروف ڈراما سیریلز دیواریں اور جنگل سے شہرت حاصل کی تھی۔ دیواریں میں بہترین اداکاری پر انہیں پی ٹی وی ایوارڈ سے بھی نوازا گیا۔

وفات 
منصور بلوچ 3 مئی، 1994ء میں لاہور، پاکستان میں انتقال کر گئے۔ وہ بچھیری، ضلع نوابشاہ میں آسودۂ خاک ہیں۔

حوالہ جات 

1942ء کی پیدائشیں
1994ء کی وفیات
بلوچ شخصیات
بیسویں صدی کے پاکستانی مرد اداکار
پاکستانی مرد فلمی اداکار
پاکستانی مرد ٹیلی ویژن اداکار
پاکستانی مسلم شخصیات
ضلع شہید بے نظیر آباد کی شخصیات
کراچی کے مرد اداکار